title: Gossypium
text: O cotón u alcotón (Gossypium) (de l'arabe < qutn) ye un chenero formato por bellas 40 especies d'arbustos aintro d'a familia d'as Malvaceae, d'a que se quita una fibra textil celulosica natural que creixe arredol d'a simient d'a planta d'o cotón. A fibra gosa procesar-se ta obtener un teixito blanco, suave y transpirable, pero tamién dificil de cautivar.
  
  Cautivo 
  O cotón se considera a más important d'as fibras vechetals. S'obtiene d'a simient d'as diferents especies d'ista planta (chenero Gossypium), que se cautiva en diferents rechions calidas d'a Tierra, dende os Estaus Unius dica la India. A longaria y a gordaria d'a fibra penden d'a suya procedencia.
  
  D'as mas de 40 especies d'o chenero Gossypium nomás quatre son cultivatas ta suyo comecio Gossypium arboreum  orichinaria de l'India y Pakistán; Gossypium barbadense orichinaria d'America d'o Sud; Gossypium herbaceum orichinaria d'o sud d'Àfrica y d'a peninsula d'Arabia y Gossypium hirsutum orichinaria d'America Central, el Carib y Florida, ista zaguera ye a más estendillata por tot o mundo. Istas as especies se diferencian por a largaria d'a fibra (más larga u más curta) y por as caracteristicas agronomicas, pero lo cotón siempre aprecisa d'un verano mui calido y muita augua de plevia u de riego (cotón echipciano)
  
  Dica fa unas decadas se cautivaba en Exatiel y Sant Per de Calanda, on bi ha una familia con a embotada de Cotón.
  
  Galería d'imachens
  
  Referencias
  
  Enllaços externs 
  
  Malvaceae